b'\n_START_ARTICLE_\nPerla-luokka\n_START_SECTION_\nSuunnittelu\n_START_PARAGRAPH_\nLuokan alukset olivat toisintoja Sirena-luokan aluksista. Muutoksina olivat l\xc3\xa4hinn\xc3\xa4 tornin muotoilu, kehittyneemm\xc3\xa4t moottorit, kaikuluotain ja ilmanvaihtoj\xc3\xa4rjestelm\xc3\xa4, joka mahdollisti suuremman polttoainet\xc3\xa4yt\xc3\xb6n. Luokan uppoumaltaan pinta-ajossa 695 tonnia ja sukelluksissa 855\xc2\xa0t. Pituus oli 60,20 metri\xc3\xa4, leveys 6,4\xc2\xa0m ja syv\xc3\xa4ys 4,70\xc2\xa0m._NEWLINE_Aluksilla oli pinta-ajoa varten kaksi 675\xe2\x80\x93750 hevosvoiman dieselmoottoria, jotka kumpikin oli kytketty omaan akseliin. Sukelluksissa akseleita py\xc3\xb6rittiv\xc3\xa4t kaksi 400 hevosvoiman s\xc3\xa4hk\xc3\xb6moottoria. Alukset saavuttivat pinta-ajossa 14 solmun ja sukelluksissa 7,5 solmun nopeuden. Pinta-ajossa kahdeksan solmun nopeudella alusten toimintamatka oli 5\xc2\xa0200 merimailia (9\xc2\xa0600\xc2\xa0km). Sukelluksissa nelj\xc3\xa4n solmun nopeudella toimintamatka oli 74 merimailia._NEWLINE_Aseistuksena oli kuusi 533 millimetrin torpedoputkea, joista nelj\xc3\xa4 keulassa ja kaksi per\xc3\xa4ss\xc3\xa4. Kukin putki oli varustettu yhdell\xc3\xa4 aluksen varastoon sijoitetulla torpedolla, eli aluksella oli kaikkiaan kaksitoista torpedoa. Luokan sukellusveneet oli lis\xc3\xa4ksi varustettu 100 millimetrin kansitykill\xc3\xa4. Ilmatorjunta-aseistuksena oli yksi tai kaksi kaksiputkista 13,2 millimetrin konekiv\xc3\xa4\xc3\xa4ri\xc3\xa4.'